Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1997. évi C. törvény (a továbbiakban: Ve.) és az
Paragraph Index: 245

(3) Az Alkotmánybíróság a kifogást soron kívül bírálja el. Az Alkotmánybíróság az Országos Választási Bizottság, illetõleg az Országgyûlés határozatát helybenhagyja, vagy azt megsemmisíti, és az Országos Választási Bizottságot, illetõleg az Országgyûlést új eljárásra utasítja.” Az Alkotmánybíróság a következõ nemzetközi szerzõdésekre figyelemmel hozta meg határozatát: A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeirõl, valamint az Európai Unió alapját képezõ szerzõdések kiigazításáról szóló okmány X. melléklet 3. pont (2) bekezdés „(2) Az Európai Unió alapját képezõ szerzõdésekben foglalt kötelezettségek ellenére Magyarország a csatlakozás idõpontjától számított hét éven keresztül fenntarthatja az ezen okmány aláírása idõpontjában hatályos jogszabályaiban foglalt, a nem Magyarországon lakó vagy nem magyar állampolgár természetes személyek, illetve a jogi személyek általi, mezõgazdasági földterület megszerzésére vonatkozó tilalmat. Valamely tagállam állampolgára, illetve egy másik tagállam jogszabályai szerint létrehozott jogi személy a mezõgazdasági földterület megszerzése vonatkozásában nem részesíthetõ kedvezõtlenebb bánásmódban, mint amilyenben a csatlakozási szerzõdés aláírása napján részesült. Valamely tagállam állampolgárára nem vonatkozhatnak szigorúbb korlátozások, mint a harmadik országok állampolgáraira. Egy másik tagállam azon állampolgárai, akik önálló vállalkozó mezõgazdasági termelõként kívánnak letelepedni Magyarországon, és legalább három éve folyamatosan jogszerûen Magyarországon laknak és folytatnak mezõgazdasági tevékenységet, nem tartoznak az elõzõ albekezdés rendelkezéseinek hatálya alá, és rájuk nem alkalmazható más szabály és eljárás, mint amelyet Magyarország állampolgáraira kell alkalmazni.”

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes